הוועדה המסדרת, כנסת 20, פרוטוקול מספר 8, 2015-05-12 05:50

זאב אלקין: חברים, אנחנו פותחים את הישיבה.

זאב אלקין: הנושא של הישיבה: בקשת הרביזיה על החלטת הוועדה המסדרת לאשר שורה שלמה של הסתייגויות כנושא חדש.

זאב אלקין: מי שהגישה את הרביזיה זאת חברת הכנסת מיכאלי.

זאב אלקין: חברת הכנסת מיכאלי, את רוצה לנמק?

זאב אלקין: יש לך 3 דקות לצורך נימוק.

מרב מיכאלי: אני אגיד שלצערי זה מחזיר אותנו לסדרי הדיון הבאמת באמת דרקוניים, מרחיקי הלכת שקבעת לדיונים בוועדה.

מרב מיכאלי: ההתלהבות שבה דחקת בנו להגיש נושא חדש - -

זאב אלקין: לא דחקתי, רק אמרתי שאני לא אעמוד בדרככם.

יואב קיש: אף אחד לא דחק.

מרב מיכאלי: מר קיש, אתה היית שם.

מרב מיכאלי: לא בהכרח ראית מה מתרחש, כי ישנת היטב.

מרב מיכאלי: המטרה היא להוריד מהמליאה קבוצה לא מבוטלת של הסתייגויות שמן הראוי היה שהן יהיו מושמעות במליאה, מנומקות במליאה.

זאב אלקין: אתם עשיתם את זה.

מרב מיכאלי: בגלל זה כשבאתי לפה הצבעתי נגד זה.

מרב מיכאלי: אני הצבעתי נגד נושא חדש, לכן אני מבקשת לקבל את הרביזיה שלי לבטל את ההגדרה של נושא חדש, להחזיר את ההסתייגויות, להצביע עליהן, ולהחזיר אותן למליאה.

זאב אלקין: בקשה מובנת.

זאב אלקין: יכול להיות שזה הגיוני, השאלה עד כמה זה זוכה לרוב.

זאב אלקין: אנחנו מביאים להצבעה את בקשת הרביזיה של חברת הכנסת מיכאלי על ההגדרה של כל הנושאים כנושא חדש.

זאב אלקין: אני מזכיר לכם שזה הסתייגויות 2 ו-4 של מרצ, הסתייגות 6,7,8 13-138 של הרשימה המשותפת, 2 ו-2 לחלופין של ישראל ביתנו, 1,13,14,40,50,53—5, 63-89, 93-99 של המחנה הציוני, והסתייגויות 5,8,27,29,31, ו-89 של סיעת יש עתיד.

זאב אלקין: מי בעד בקשת הרביזיה של חברת הכנסת מיכאלי?

זאב אלקין: בעד – 10

זאב אלקין: נמנעים – אין

זאב אלקין: כל ההסתייגויות האלו הוגדרו כנושא חדש, לא ייכנסו להצבעה בוועדה המיוחדת ולהצבעה במליאה.

זאב אלקין: בזה אני נועל את הוועדה המסדרת.

זאב אלקין: כרגע, נדמה לי, סיימנו בוועדה המסדרת את טיפולנו בחוק.

זאב אלקין: חברי הוועדה המסדרת, תודה רבה.